નવા પશ્ચિમ ઝોનના થલતેજ અને બોડકદેવ જેવા સલામત વોર્ડના શાસકોએ હાથમાં ઝાડું પકડીને રસ્તાની સાફ સફાઇ કર્યાનો સંતોષ લીધો હતો. થલતેજમાં સૂરધારા સર્કલ પાસેના સુદર્શન ટાવર પાસે ભાજપના દંડક લાલાભાઇ ઠાકોર અને બોડકદેવમાં મધર મિલ્ક ચાર રસ્તાથી પ્રિયદર્શિની થઇ જૈન દેરાસર સુધીના ચાર રસ્તા પર સ્કૂલ બોર્ડના ચેરમેન પંકજસિંહ ચૌહાણે ઝાડું પકડયું હતું, પરંતુ વેજલપુર, જોધપુર, સરખેજ અને મકતમપુરામાં જવાની હજુ સુધી કોઇએ હિંમત દાખવી નથી.